Pred samotným vyzdvihnutím si dohodneme miesto v rámci Bratislavy a čas, kde sa stretneme. Na toto miesto prídem na dodávke a ty ma odvezieš na našu základňu do Vrakune v Bratislave. Áno šoférovať budeš ty :) Je to taká malá inštruktáž k šoférovaniu a narábaniu s veľkým autom, na aké asi nie si bežne zvyknutý. Tu u nás ti potom ukážem interiér vozidla, čo sa ako používa, ako dopĺňaš vodu, používaš kúrenie… Následne si spíšeme zmluvu o prenájme a zaprajeme ti šťastnú cestu a krásny výlet. Vozidlá sa vyzdvihujú v deň prenájmu v ranných hodinách podľa dohody (od 8:00 hod). Následné vrátenie dodávky je do 17:00 hod posledný deň výletu. Dodávky sa vracajú na našej adrese purecampers, Hradská 7/E, Bratislava. Poprosím vždy pred vrátením autíčko aspoň pozametať, prípadne, ak ste mali psíka aj povysávať a zbaliť si osobné veci a vyhodiť odpadky. O zvyšok sa postaráme. Nie je potrebné dopĺňať pitnú vodu v nádrži.